24.10.2013. Službeni list Europske unije L 282/43 PROVEDBENA ODLUKA VI)EĆA od 22. listopada 2013. o izmjeni Provedbene odluke 2011/77/EU o odobravanju financijske pomoći Unije Irskoj (2013/525/EU) VIJEĆE EUROPSKE UNIJE, uzimajući u obzir Ugovor o funkcioniranju Europske unije, uzimajući u obzir Uredbu Vijeća (EU) br. 407/2010 od 11. svibnja 2010. o uspostavi europskog mehanizma za financijsku stabilnost ('), a posebno njezin članak 3. stavak 2., uzimajući u obzir prijedlog Europske komisije, budući da: (1) — Vijeće je Irskoj na njezin zahtjev odobrilo financijsku pomoć Provedbenom odlukom  2011/77/EU (*) kao potporu snažnom programu gospodarske reforme čiji su ciljevi ponovno uspostavljanje povjerenja, omogući- vanje vraćanja gospodarstva na put održivog razvoja i zaštita financijske stabilnosti u Irskoj, europodručju i Uniji. (2) _ Komisija je 10. srpnja 2013. završila desetu reviziju programa gospodarske reforme u Irskoj. (3) — Da bi se u okviru završne revizije s dužnom pažnjom omogućila sveobuhvatna i temeljita provjera usklađenosti s uvjetima programa te osiguralo da se pravovremeno donese odluka o uplati posljednje rate, potrebno je kratko produženje razdoblja raspoloživosti financijske pomoći. (4) — Provedbenu odluku 2011/77/EU trebalo bi stoga u skladu s tim izmijeniti, DONIJELO JE OVU ODLUKU: Članak 1. Članak 1. stavak 2. Provedbene odluke 2011/77/EU zamjenjuje se sljedećim: ,2. — Financijska pomoć dostupna je tijekom 3 godine i 2 mjeseca počevši od prvog dana nakon stupanja na snagu ove Odluke." Članak 2. Ova Odluka stupa na snagu na dan njezina priopćavanja. Članak 3. Ova je Odluka upućena Irskoj. Sastavljeno u Luxembourgu 22. listopada 2013. Za Vijeće Predsjednik L. LINKEVIČIUS (') SL L 118, 12.5.2010., str. 1. () Provedbena odluka Vijeća 2011/77/EU od 7. prosinca 2010. o odobravanju financijske pomoći Unije Irskoj (SL L 30, 4.2.2011., str. 34.).